**

РЕПУБЛИКА СРБИЈА

НАРОДНА СКУПШТИНА

Одбор за спољне послове

1. Број: 06-2/86-22

5. јул 2022. године

Б е о г р а д

**З А П И С Н И К**

**СА 51. СЕДНИЦE ОДБОРА ЗА СПОЉНЕ ПОСЛОВЕ**

**НАРОДНЕ СКУПШТИНЕ РЕПУБЛИКЕ СРБИЈЕ,**

**ОДРЖАНЕ 30. ЈУНА 2022. ГОДИНЕ**

Седница је почела у 15,00 часова.

Седницом је председавала Весна Марковић, заменица председника Одбора.

Седници су присуствовали следећи чланови Одбора: Драган Шормаз, Стефан Србљановић, Дубравка Филиповски, Лав Григорије Пајкић, Ђорђе Тодоровић, Милан Југовић и Елвира Ковач.

Седници Одбора су присуствовали заменици одсутних чланова Одбора: Марковић Угљеша, Горан Милић, проф. др Зоран Драгишић, Наташа Михаиловић Вацић и Мира Петровић.

Седници нису присуствовали чланови Одбора: Љиљана Малушић, др Милорад Мијатовић, Предраг Рајић, Душица Стојковић, Ана Караџић, Тихомир Петковић, Ђорђе Милићевић и Стефан Кркобабић.

Из Министарства спољних послова, седници је присуствовала Јелисавета Чолановић, начелница Одељења за међународноправне послове.

Заменица председника Одбора је образложила разлоге сазивања седнице Одбора у року краћем од три дана.

Одбор је једногласно (*са 10 гласова ЗА*) усвојио следећи дневни ред:

* Усвајање записника са 50. седнице Одбора за спољне послове

**1. Споразум између Владе Републике Србије и Владе Мађарске о изменама и допунама Споразума о граничној контроли у друмском, железничком и водном саобраћају**

**2. Реализовани парламентарни контакти**

2.1. Забелешка о разговору чланова Одбора за спољне послове Народне скупштине са члановима Одбора за спољне послове и међупарламентарну сарадњу Врховне раде Украјине, одржаном 7. јуна 2022. године;

2.2. Забелешка о састанку шефа Сталне делегације НС РС у ПС НАТО са шефом делегације Врховне раде Украјине у ПС НАТО, одржаном 10. јуна 2022. године.

**3. Разно**

Одбор је једногласно (*са 11 гласова ЗА*) усвојио записник са 50. седнице Одбора.

**Тачка 1**

На предлог Владе Републике Србије, а у складу са чланом 8. став 1. Закона о закључивању и извршавању међународних уговора („Службени гласник РС“ број 32/13) и члана 50. Пословника Народне скупштине Републике Србије („Службени гласник РС“, бр. 52/2010, 13/2011 и 20/2012), а после образложења представника Министарства спољних послова, Одбор је једногласно (*са 12 гласова ЗА*) донео одлуку одлучио да дâ сагласност за привремену примену Споразума између Владе Републике Србије и Владе Мађарске о изменама и допунама Споразума о граничној контроли у друмском, железничком и водном саобраћају, до његовог ступања на снагу.

**Тачка 2**

Одбор је констатовао забелешке о реализованим парламентарним контактима.

**Тачка 3**

У оквиру ове тачке дневног реда није било расправе.

Седница је завршена у 15,05 часова.

Саставни део овог записника чини тонски снимак са седнице Одбора.

|  |  |
| --- | --- |
| СЕКРЕТАР ОДБОРА  др Владимир Филиповић | ЗАМЕНИК ПРЕДСЕДНИКА ОДБОРА  Весна Марковић |